《张德渊饮予金樱煎酒作诗乞之》
元代·张仲细

南州产奇卉，丛生翳山泽。密叶细如钱，修条乱如棘。

迟迟青春细，粲粲素华发。微芬媲崇兰，幽芳媚晴雪。

繁霜陨高秋，累累缀朱实。道人有佳致，戒童秉筐笈。

采撷溪之湄，制炼良有法。渠渠杵百过，冽冽玄霜滑。

上引瑶池浆，下爇琪树叶。清芬何轮囷，百沸婴执热。

有如连金泥，芳鲜敚饧密。置之尊俎旁，情亲为予出。

一酌坚玄发，再饮生羽翼。久之泽肌肤，矧乃秘精血。

远惭铜掌仙，清露粲玉屑。愿分刀圭馀，终朝蜕凡骨。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。